Ռիկ Բեյկեր

Ռիկ Բեյկեր կամ Ռիչարդ Ա․ Բեյքեր (անգլ.՝ Richard A. «Rick» Baker, դեկտեմբերի 8, 1950(1950-12-08), Binghamton, Նյու Յորք, ԱՄՆ), ամերիկյան Համակցված կինոնկարահանման և առանձնահատուկ գրիմի վարպետ։
Ռիկ Բեյկերը մանկությունից տարվել է հատուկ էֆեկտներով։ Մի անգամ իրեն այլափոխել է գորիլլայի և սկսել է շրջել կինոթատրոններով բաց երկնքի տակ (անգլ.՝  drive-in ), որտեղ ցուցադրվում էր Կապիկների մոլորակը ֆիլմը, և մեքենաներում նստած հանդիսատեսներին վախեցրել է։  Դպրոցում նույնպես գրիմի փորձարկումներ է կատարել,  իր տասնչորսամյա համադասարանցուն գրիմի միջոցով դարձրել է ծերունի, ապա նրան տարել ծերանոց և ներկայացել որպես նրա թոռնիկ։
Ռիկ Բեյկերն ընդգրկվել է Մայքլ Ջեքսոնի Ցնորքներ (1997 թվական) և Thriller հավաքածուի (1983 թվական) տեսահոլովակների աշխատանքներում։


== Մրցանակներ ==
Օսկար կինոմրցանակաբաշխության անվանացանկում Ռիկ Բեյկերը արժանացել է 1981 թվականին ստեղծված առաջին Լավագույն դիմահարդարման և վարսահարդարման համար անվանակարգի մրցանակի՝ Ամերիկյան մարդագայլը Լոնդոնում ֆիլմի համար։ Նա բազմիցս արժանացել է Օսկարների հետևյալ կինոնկարների գրիմի համար՝ 1987 թվականին Գարրին և Հենդերսոնները, 1994 թվականին՝ Էդ Վուդ (ֆիլմ) Յոլանդ Տուսենգի և Վե Նիլի համատեղ աշխատանքով, 1996 թվականին Ցնդած պրոֆեսորը և 1997 թվականին Սևազգեստ մարդիկ (ֆիլմ) (վերջին երկու ֆիլմերում համագործակցել է Դեյվիդ Ռոյ Անդերսոնի հետ ), 2000 թվականին Ինչպես Գրինչը գողացավ Ծննդյան տոները Գեյլ Ռոուել-Ռայնի հետ միասին։
Բեյկերը քանիցս ընդգրկվել է Օսկար անվանակարգում նաև ֆիլմերի և մուլտֆիլմերի նկարների ձևավորման համար, ինչպիսիք են՝ 1984 թվականին Գրեյստոուկ․ լեգենդ կապիկների տիրակալ Տարզանի մասին, 1988 թվականին Ուղևորություն դեպի Ամերիկա, 1998 թվականին  Հզոր Ջո Յանգ, 1999 թվականին Ցմահ բանտարկյալը ֆիլմերը։
Բեյկերը բազմիցս արժանացել է նաև Սատուրն կինոմրցանակի՝ ԱՄՆ ֆանտաստիկ ֆիլմերի, ֆենտեզի և սարսափ ֆիլմերի ակադեմիայի կողմից հատուկ գրիմի համար, որոնք կատարել է Աստղային պատերազմներ։ Էպիզոդ IV։ Նոր հույս (1977)՝ Ստյուարտ Ֆրիբորնի մասնակցությամբ, Ցասում (1978), Ամերիկյան մարդագայլը Լոնդոնում (1981), Ցնդած պրոֆեսորը (1996), Ինչպես Գրինչը գողացավ Ծննդյան տոները  (2000) ֆիլմերի համար։
Բեյկերը հատուկ գրիմի համար «Սատուրն» կինոմրցանակի է արժանացել նաև հետևյալ ֆիլմերի համար՝ Ոռնոց (1981)՝ Ռոբ Բոտտինի մասնակցությամբ, Գարրին և Հենդերսոնները (1987), Գրեմլիններ 2․ Նոր թողարկում (1990), Գայլ (1994), Հավերժ Բեթմենը (1995), Ճիվաղները (1996), Սևազգեստ մարդիկ (1997), Հզոր Ջո Յանգ (1998), Ցնդած պրոֆեսորը 2. Քլամփների ընտանիքը (2000), Կապիկների մոլորակը (2001)՝ Ջոն Բլեյքի մասնակցությամբ, Զանգը (2002), Ուրվականներով առանձնատունը (2003)։
Ռիկ Բեյկերը արժանացել է «BAFTA» կինոմրցանակի հետևյալ կինոնկարների հատուկ գրիմի համար․ 1985 թվականին՝ Գրեյստոուկ, 1996 թվականին՝  Ցնդած պրոֆեսորը, 2000 թվականին՝ Ինչպես Գրինչը գողացավ Ծննդյան տոները, միաժամանակ անվանացանկում ընդգրկվել է 1994 թվականին՝ Էդ Վուդ, 1997 թվականին՝ Սևազգեստ մարդիկ, 2001 թվականին՝ Կապիկների մոլորակը (2001) ֆիլմերի համար։
Բեյկերը առաջադրվել է ոսկե Սաթելայթ մրցանակի (անգլ.՝ Satellite Award) մրցանակաբաշխության անվանացանկում Սևազգեստ մարդիկ ֆիլմի համար։ 1974 թվականին  Ստենլի Ուիստոնի հետ միաժամանակ եղել է Էմմի (մրցանակաբաշխության) մրցանակակիր «Միսս Ջեյն Պիտմանի ինքնակենսագրությունը» հեռուստասերիալում հատուկ գրիմի համար։ Հետագայում մի քանի անգամ ևս արժանացել է Էմմի մրցանակի «Գեղեցկուհին և հրեշը» հեռուստասերիալի, «Ինչ-որ բան այնտեղ է» («Something Is Out There») ֆիլմի համար։
2012 թվականի նոյեմբերի երեսունին  Հոլիվուդյան փառքի ճեմուղում կինոարտադրության զարգացման գործում ներդրման համար արժանացել է անվանական աստղի (հասցեն՝ Հոլիվուդյան զբոսայգի, 6764, Գինեսի ռեկորդների թանգարանի դիմաց)։
2015 թվականի մայիսի քսանութին Ռիկ Բեյկերը հայտարարել է, որ պատրաստվում է թողնել կինեմատոգրաֆիան՝ պատճառաբանելով, որ ժամանակակից կինոյում շատ փոքր տեղ է հատկացվում վիզուալ հատուկ էֆեկտների համար։


== Ֆիլմագրություն ==


== Ֆիլմերի ընտրան ==
Աղյուսակում նշված են այն ֆիլմերը, որոնց հատուկ էֆեկտների աշխատանքներում ընդգրկվել է նաև Ռիկ Բեյկերը։              


== Ծանոթագրություններ ==


== Հղումներ ==
Рик Бейкер и его грим для «Человека-волка»
«Rick Baker»։ IMDb։ Վերցված է 2020-07-21 
Награды и номинации на сайте IMDb
«Fatman Begins, episode "The Legendary Rick Baker", 9/24/2019»